als_Latn dik_Latn sag_Latn
Është bërë gati një vit që kur Emiljano Shullazi është arrestuar nga Prokuroria e Krimeve të rënda. Shullazi është akuzuar për 7 vepra penale.
Referuar hetimit ky shtetas ka vepruar në bashkëpunim me disa persona të tjerë duke kryer një sërë veprash penale.
Sipas Gazetës Shqiptare faktet penale që i atribuohen të pandehurve, lidhen me një sërë ngjarjesh të ndodhura që përfshijnë, kryerjen e veprave të ndryshme penale si: “Shtrëngim për dhënie pasurie”, “Shkatërrim prone me eksploziv”, “Kanosje për shkak të detyrës” dhe konkretisht në shtrëngimin për dhënie pasurie që i është bërë shtetasit Jani Zaka në drejtim të përfitimit të një pjese pasurie në mënyrë të padrejtë.
Dëshmia e Jani Zakës
Në datën 3 shkurt 2016 ai ka deklaruar: “Para disa vitesh te NSHRAKU kam blerë nga shtetasi Fatmir Sinani një parkim nëntokësor 12000 m për një vlerë 300.000 euro. Parkingun e kam marrë me kontratë parosi pasi pallati është i pahipotekuar. Fatmiri që më bëri shitjen më tha se parkingu kishte kushtuar më tepër sesa më kishte shitur mua. I kam thënë më kthe lekët, dhe unë tërhiqem. Para tre muajsh më ka marrë në telefon një person dhe më ka thënë se të kërkon Emiljano Shullazi . I kam thënë se nuk jam në Tiranë dhe se kur të kthehem do të njoftoj vet.”
Pasi është kthyer në Tiranë, ai tregon se është takuar me Emiljano Shullazin i cili e ka pyetur për parkingun që i kishte marrë peng Fatmirit. Zaka i ka thënë se nuk ka marrë asnjë parking peng.
Ndërkohë në dëshminë tjetër të babait të Jani Zakës, Thoma Zaka tregohet hollësisht sesi njerzit e Emiljano Shullazit kishin shkuar te parkingu për të hyrë me forcë, por janë penguar nga rojet. Sipas tij ai ka kërcënuar djalin e tij për ta larguar nga parkingu për t’ia dhënë atë Blerim Shullazit.
“Mendoj se tritolin e kanë vendosur njerzit që përmendëm pak më lart, të cilët kanë kërkuar të marrin parkingun”, ka përfunduar dëshminë e tij Thoma Zaka.
als_Latn als_Latn als_Latn als_Latn als_Latn als_Latn als_Latn als_Latn